Die firma isch en familiebetrieb ide 3. generation (mit wahrschinli öppe 1000 mitarbeiter weltwiit) wo immer na d'familie es säge hät. Und de chef isch en maa wo wahrschinli ganz gnau weiss waner wott. Und vo sine mitarbeiter wahrschinli au einiges abverlangt. Aber er isch sich dänn trotzdem nöd zschad, zum z.b. kafi z'buete. Oder eifach so defuer z'sorge, dases eus allne guet  gaht. Alles wo mir jetzt gseh händ vo däre firma isch hochprofessionell gsii - ide kafipause häts e chällnerin (?) gha wo kafis gmacht hät und abgrumt hät etc. Es ässe ide pause und zum zmittag isch (obwohl als "nur fingerfood" aagkuendiget) sehr guet gsii. Si händ fuer jede es richtigs kunststoff-namenschärtli gha (nöd nume so papierdinger). D'präsentatione sind qualitativ hochstehend (sowohl inhaltlich als au vom uusgseh her) gsii. Und mer wuessed dass si guet chönd 6 jahr id forschig vomene neue produkt  investiere, ohni jedes minischrittli z'hinderfröge.